سوریه‌ده ایللردیر داوام ائدن اینسانی درامی آز اولسون دایان‌دیرماق اوچون پلان‌لاش‌دیریلان آتشکس دونن ساعات 19.00 'دا باشلادی.
آتشکس ایلک اعتاپدا 48 ساعات داوام ائده‌جک.
آمریکا خاریجی ایشلر ناظیری جان کری، سوریه‌ده باشلایان آتشکسی قیمتلندیردی.
سوریه‌ده سیاسی حل‌دن باشقا بیر یول اولمادیغینا دقت چکن کری،
"بو بیرلشمیش بیر سوریه‌نی قورتارماق اوچون سون شانس اولا بیلر" دئدی.
آتشکسین اؤلکه ایچینده چاتیشما‌لارین دایاندیریلماسی، اینسانی یاردیمین چاتدیریلماسینی احاطه ائتدیگینی ایفاده ائدن کری، 7 گون سونوندا سوکونت سورسه آمریکا‌لی و روس مسئول‌لارجا اورتاق تطبیق مرکزی قورولاجاغینی خاطیرلاددی.
چاتیشما‌لارین دایانماماسی یا دا اینسانی یاردیم‌لارین اولاشدیریلاماماسی حالیندا دوزنلمه‌نین داوام ائتمیه‌جگینی بیل‌دیرن کری،
"بورا آددیم آددیم گلیندی. حل ده آددیم-آددیم اولا بیلر." ایفاده‌سینی ایستیفاده ائتدی.
سوریه رژیمی، قوربان بایرامیندا چاتیشما‌لارین دایانماسی موضوعسوندا آمریکا ایله روسیا آراسیندا واریلان آتشکسی، 18 سپتامبرا قدر بوتون اؤلکه‌ده ایجرا اولاجاغینی ائشیتدیردی.
اسد رژیمی اوردونون هر هانسی بیر آتشکس پوزولماسینا جواب وئرمه حاقینی دا قورودوغونون وورغولادی.
موخالیف‌لر آتشکسله باغلی بیر آچیقلاما ائتمزکن، یئرلی قایناق‌لار، موخالیف‌لرین بعضی قید-شرط‌لر اولماسینا باخمایا‌راق، آتشکسین قبول ائدیلدیگینه دایر بیر قیمتلندیرمه نیتی داشیدیغینی بیلدیریب.
بو قید-شرط‌لر آراسیندا آتشکسین تطبیق اولونماسی موضوعسوندا هر هانسی بیر ضمانت وئریلممه‌سی کیمی نقطه‌لر اولدوغو وورغولاندی.
